**מיוטו** (באנגלית: **Mewtwo**) הוא יצור בדיוני הנכלל בזיכיון פוקימון מבית החברות נינטנדו ו-Game Freak. מיוטו נוצר ועוצב על ידי קן סוג'ימורי. הוא הופיע לראשונה במשחקי הווידאו פוקימון אדום וכחול וירוק, ובהמשך הופיע במשחקים שונים בסדרה וגם במשחקי פוקימון שאינם חלק מהסדרה. במשחקי הווידאו, השחקן יכול להילחם וללכוד את מיוטו, ובהמשך להילחם איתו מול פוקימונים אחרים. השחקן לומד לראשונה על מיוטו בשלב מאוחר בפוקימון אדום וכחול, באמצעות קריאת מסמכי מחקר שהושארו במעבדה הרוסה באי סיניבר. מיוטו נחשב לאחד מהפוקימונים החזקים של הסדרה, ואף ידוע כאחד מהפוקימונים הידועים והפופולרים ביותר בכל הזמנים.

מיוטו הופיע גם בעיבודים מונפשים שונים של הזיכיון. מסצ'יקה איצ'ימורה דיבבה את דמותו של מיוטו בגרסה היפנית. קולו של מיוטו בתסכית "Sound Picture Box: Mewtwo's Origin" דובב על ידי פוג'יקו טקימוטו, ובעיבוד האנימה דובב על ידי שואוטרו מוריקובו. באנימה האנגלית, הופעת הבכורה של מיוטו הייתה בסרט הראשון, שם דובב על ידי ג'יי ג'ייד (בשמו הבדוי "פיליפ בארטלט") וכן במחזמר "פוקימון לייב!", ואילו דן גרין דיבב את קולו בסרט "פוקימון: שובו של מיוטו".. בדיבוב העברי של שני הסרטים, מיכה אוזין סליאן דיבב את קולו של מיוטו.

השחקנית רייקו טקאשימה דיבבה את מיוטו ב"פוקימון הסרט: ג'נסקט והאגדה שהתעוררה". מיוטו הופיע גם בסרט הלייב-אקשן ב-2019, "פוקימון: הבלש פיקאצ'ו", בו דובב ביפנית על ידי רינה הושינו וקוטארו ווטאנאבי.

לדברי חברת פוקימון, "מיוטו הוא פוקימון שנוצר על ידי מניפולציה גנטית. עם זאת, אף על פי שהמדע של בני האדם יצר את גופו של מיוטו, הם לא הצליחו להעניק לו לב טוב".

עיצוב ומאפיינים
---------------

מעצב משחקי הווידאו היפני, קן סוג'ימורי, עיצב את מיוטו עבור הדור הראשון של משחקי פוקימון, אדום וירוק, הידוע מחוץ ליפן בשם *פוקימון אדום* *וכחול*. במשחקים, מיוטו הוא תוצאה של קומבינציה גנטית על מדגם של DNA שנרכש מהפוקימון המיתי מיו. בעיבוד האנימה, לעומת זאת, מדובר במקום בשכפול שונה, ופירוש שמו הוא "מיו השני". עד שהסרט הראשון של פוקימון יצא לאקרנים בארצות הברית, מיוטו כמעט ולא זכה לכינוי "שיבוט" במקורות היפניים. קובו מסקאזו, מנהל ההפקה של הסרט הראשון, הסביר כי הם "נמנעים בכוונה להשתמש במונח 'kuron' (שיבוט) מכיוון ש"המילה מייצרת קונוטציה שלילית ומפחידה".

למרות היותו צאצא של מיו, מיוטו מקדים את מיו על פי מספרם הסידורי בפוקידקס, בעקבות הכללתו הסודית של האחרון במשחק על ידי המתכנת שיגקי מורימוטו. במהלך ראיון הצהיר נשיא חברת פוקימון, צונקאזו אישיהארה, כי מיוטו צפוי היה להיות פופולרי בקרב המעריצים באמריקה הצפונית, תוך ציון העדפתם לדמויות חזקות ובעלות עוצמה.

על אף שהגנום של מיוטו כמעט זהה למיו, מראו של מיוטו שונה מאוד בהשוואה. ראשו של מיוטו בנוי בצורתו של חתול, וגובהו נמדד בכ־2 מטרים וסנטימטר אחד, צבע גופו הוא לבן, בטנו התחתונה וזנבו הם סגולים באופן בולט, וכך גם אישוניו הסגולים. מיוטו נראה "כמעין שילוב של חתול, סנאי וקנגורו".

במשחקים המקוריים מיוטו יועד להיות "הפוקימון החזק ביותר אי פעם". כתוצאה מהיותו שיבוט מדגימה של ה-DNA של מיו, מיוטו הוא פוקימון מסוג על חושי, ובעל עוצמה רבה במיוחד, ובכל זאת היכולות שלו עולות על יכולתו של מיו עקב שינויים מכוונים לחומר המקור הגנטי ממנו שיבט. ככזו, הוא יכול להשתמש בטלקינזיס לצורך שיגור, וכדי להגן על עצמו, הוא משליך את יריביו לאחור בעוצמה. בנוסף, הוא נמנה עם מעט מאוד פוקימונים המסוגלים לדבר דיבור אנושי, והוא עושה זאת באמצעות טלפתיה. בנוסף ליכולותיו העל טבעיות, מיוטו יכול להתחדש, מה שמאפשר לו להתאושש במהירות מפגיעות כמעט קטלניות. עם זאת, מיוטו, באופן מיוחד, לא מחזיק ביכולתו הידועה של מיו ללמוד כל מהלך שניתן ללמד במשחקים.

כדמות במשחקים, הגנום המותאם של מיוטו הביא לכך שמיוטו פיתח אישיות אכזרית, שמעוניינת בעיקר בהוכחת כוחה שלה. המדיה הלא-משחקית של הזכיינית, ובעיקרה האנימה, הרחיבה את הדמות. במקרה הבולט ביותר, מיוטו מדבר באופן טלפתי בקול גברי ומתוסכל לגבי קיומו ותעלומת ייעודו בעולם.

מראה
----

### במשחקי וידאו

בפוקימון אדום וכחול, השחקן לומד על קיומו של מיוטו על ידי קריאת תווי מחקר שהושארו במעבדת פוקימון ההרוסה באי סינבר. על פי ההערות, מדעני האי גילו פוקימון חדש בג'ונגל, לו קראו מיו, וכי לאחר מכן הביאו לבנייתו של יצור שקראו לו מיוטו; בכניסה לפוקידקס של המשחק נאמר כי מיוטו "נוצר על ידי מדען לאחר שנים של שחבור גנים וניסויים הנדסיים ב-DNA". מיוטו התגלה כאדיר מכדי לשלוט בו, השמיד את המעבדה וברח. לאחר מכן ניתנת לשחקן הזדמנות ללכוד את מיוטו במערת העיר סרוליאן, הנגישה רק לאחר שהשחקן את מנהיגי המכון של המשחק, וכן את הליגה, והפך לצ'מפיון. ברימייק המחודש של המשחקים, פוקימון אדום אש וירוק עלה, הורחב התנאי, מה שחייב את השחקן לחקור לעומק ולרשום מידע על שישים מינים שונים של פוקימון לפני שתינתן גישה למערה.

מיוטו יכול להיתפס בפוקימון לב זהב ונשמת כסף באותו המיקום כמו קודמיו לאחר שהביס את כל מנהיגי המכונים במחוז קאנטו. הדמות הייתה גם למוקד פרסום וקידום של הורדה מיוחדת למשחקים פוקימון שחור ולבן. נאמר גם כי מיוטו נמצא מתחת למשאית באחת הערים, אם כי העניין הסתיים כמתיחה. מיוטו מופיע שוב בפוקימון X ו-Y לאחר השלמת הסיפור המרכזי, והוא אחד מקומץ הפוקימונים המסוגל להשתמש בפיצ'ר אבני המגה המיוחדות ממחוז קאלוס, איתו הוא מסוגל להשתנות למגה מיוטו X ומגה מיוטו Y.

מאז הופעת הבכורה שלו הופיע מיוטו במשחקי נינטנדו אחרים. במשחקי פוקימון סטאדיום ופוקימון פינבול, מופיע מיוטו כבוס האחרון והסופי לאחר שהשחקן ניצח את כל קודמיו. במשחק "Pokémon Puzzle League", מיוטו משמש לא רק כיריב הסופי, אלא גם כאנטגוניסט הראשי האחראי על אירועי המשחק. במשחקים אחרים, כמו סופר סמאש ברוס מילי וסדרת פוקימון מיסטרי דאנג'ן, מיוטו הוצג כדמות אותה השחקן חייב להביס על מנת שיוכל להשתמש בה, בעוד שאחרים כמו Pokémon Snap, הציגו את הדמות בהופעת קמע. בכל המשחקים בהם השתתף ודיבר, מיוטו דובב על ידי מסאצ'יקה איצ'ימורה למעט Pokémon Puzzle League, שם מדובב על ידי פיליפ בארטלט, ובסופר סמאש ברוס עבור נינטנדו 3DS ו-Wii U, שם דובב על ידי קייג'י פוג'יווארה..

לאחר שלא הופיע ב*סופר סמאש ברוס בראול,* חזר מיוטו לסדרה כדמות להורדה בסופר סמאש ברוס עבור נינטנדו 3DS ו-Wii U ב-28 באפריל 2015, אם כי הועמד לרשות חברי מועדון נינטנדו לשתי הגרסאות ב-15 באפריל 2015. ב-3DS / Wii U, הסמאש הסופי שלו כרוך בכך שמיוטו מגה מתפתח למגה מיוטו Y ומשתמשת במתקפת Psytrike, המהלך הייחודי שלו במשחקי פוקימון המקוריים. צורה חדשה של מיוטו, בשם מיוטו הצל (Shadow Mewtwo), הופיע כדמות בוס ב-Pokkén Tournament, ולו התקפה מיוחדת המשנה אותו לצורת מגה מיוטו X. בנוסף, צורתו הרגילה מופיעה כדמות שחקן. מיוטו חזר שוב כדמות שניתן לשחק בה בסופר סמאש ברוס אולטימייט.

מיוטו הופיע גם במשחק הנייד הפופולרי, פוקימון גו, תחילה במהלך האירוע "Pokémon GO Stadium" שביוקוהמה ביפן ב-2017, ולאחר מכן כפוקימון שניתן להשיג בריידים מיוחדים הנקראים "EX Raids" (ראשי תיבות של Exclusive raids). ריידים אלו שונים מהריידים האגדיים ה"רגילים" בכך שהוא לא מופיע בזמנים קבועים (בדומה ליתר הריידים) אלא באמצעות הזמנה שהשחקן מקבל ליום ולשעה מסוימת, על מכון שבו השחקן עשה רייד בעבר, ורק עבור אותם שחקנים שקיבלו את ההזמנה, בדומה לאירועי הסרט הראשון של האנימה. (הפוקימונים הנוספים האקסקלוסיביים ל-EX raids הם דיאוקסיס ורג'יגיגאס) לאחר שניאנטיק הפסיקה לחלק הזמנות EX Raids בעקבות מגפת הקורונה, החלה ניאנטיק לשלב את מיוטו בריידים הרגילים במסגרת אוונטים מיוחדים. בנוסף לכך, הופיעה לראשונה גרסת מיוטו מיוחדת, מיוטו משוריין (באנגלית: Armored Mewtwo) לזמן מוגבל בריידים של הרמה החמישית ביולי 2019. למיוטו ה"רגיל" ולמיוטו המשוריין יש חלוקת סטאטים שונה.

### באנימה ומדיה אחרת

מיוטו משתתף לראשונה באנימה בפרק 60 כאשר מנצח את גארי בקרב המכון שלו בעיר ורידיאן כאשר הוא לבוש בשריון שג'ובאני הרכיב עליו. הוא גם מופיע בפרק 61 כאשר הוא מפוצץ את הבסיס של צוות רוקט ועף אל השמיים כשהשריון שלו נושר ממנו.

בסרט הראשון ובסרט ה־22 מיוטו משחק כאנטגוניסט הראשי, בו הוא מוצג כמוטציה שנוצרה על ידי מדענים של צוות רוקט. לאחר שמיוטו הורס את המעבדה בה הוא נוצר, מנהיג צוות רוקט, ג'ובאני, משכנע את מיוטו שהוא יכול לעזור לו לשלוט בכוחותיו, ובמקום זאת מנצל את מיוטו וכוחותיו לצרכיו ותוכניותיו. לאחר שברח מג'ובאני, מיוטו מטיל ספק בסיבת קיומו ומכריז על נקמה ביוצריו. לשם כך הוא מפתה כמה מאמני פוקימון, בהם הגיבור, אש קטצ'אם, לאי שלו, כדי לשבט את הפוקימונים שלהם. ברגע שהוא עושה זאת, מיוטו מאלץ את הפוקימונים המקוריים להילחם בשיבוטים שלהם במאמץ לקבוע איזו גרסה עדיפה, בעוד שמיוטו עומד מול המקור האישי שלו, מיו. אש מקריב את עצמו כדי להפסיק את הלחימה, אם כי מאוחר יותר הוא מתעורר לתחייה.

מיוטו, מיו והשיבוטים עוזבים לאחר מכן על מנת למצוא מקלט, והוא מוחק את זכרונם של כל המעורבים במאורעות. בלוקליזציה של הסרט לקהל בשפה האנגלית, אישיותו של מיוטו נעשתה יהירה ומגלומנית יותר; מנהל הלוקליזציה נורמן גרוספילד קבע את השינויים הנדרשים, מאחר שהאמין כי הקהל האמריקאי זקוק לרוע מובהק, במקום רשע דו משמעי. בסרט, מיוטו מדובב על ידי פיליפ בארטלט באנגלית, ועל ידי איצ'ימורה ביפנית. בסרט זה, מיוטו הציג יכולות וכוחות ייחודיים שטרם נראו בפוקימונים אחרים, כדוגמת חסימת כל מהלכי הפוקימונים בזירתו כאשר המשובטים פנו אל מול המקורות שלהם.

בספטמבר 1999 פרסמה נינטנדו את ה-*Sound Picture Box Mewtwo*, שכלל את *"*הולדתו של מיוטו: פוקימון רדיו דרמה", תסכית המספרת על מקורותיו של מיוטו, שנוצר על ידי המדען ד"ר פוג'י. הוא אחד מכמה ניסיונות שיבוט, הכוללים גם שיבוט של בתו המנוחה של פוג'י. מיוטו מתיידד איתה באמצעות טלפתיה; עם זאת, תהליך השיבוט מוכח כלא יציב והיא מתה. כדי להציל את מיוטו שעבר טראומה, פוג'י מוחק את זיכרונותיו ומכניסו לתרדמת עד שגופו יסיים להתפתח, מה שמוביל לאירועי הסרט. התסכית הותאמה מאוחר יותר לאנימה קצרה, והיא נכללה במהדורות ושידורי הבית היפניים של "מיוטו מכה שנית", ובהמשך בצפון אמריקה בדצמבר 2001 במסגרת "שובו של מיוטו". מיוטו הצעיר מדובב ביפנית על ידי פוג'יקו טקימוטו עבור התסכית, ועל ידי שואוטארו מוריקובו עבור האנימה, ואילו בלוקליזציה האנגלית, המדבב לא ידוע.

בדצמבר 2000, בעקבות הסרט הגיע סרט המשך" "פוקימון: שובו של מיוטו", ששודר בטלוויזיה היפנית בדצמבר 2000 ושוחרר ברחבי העולם בוידאו וב-DVD ביתי בשנת 2001, בדיבובם של דן גרין באנגלית ואיצ'ימורה המודה ביפנית. בסרט, מיוטו והשיבוטים מצאו מקום מגורים ומקלט באזור אחר. עם זאת, ג'ובאני, שזכרונותיו נותרו על כנם לאחר הסרט הראשון, מאתר ורודף אחרי מיוטו. בסיועו של אש וחבריו, מיוטו מנצח את ג'ובאני, מסיר כל זיכרון מג'ובאני ומחייליו (חוץ מג'סי, ג'יימס ומיאו), תוך שהוא משאיר את האחרים ללא השפעה. לבסוף, יוצא מיוטו לדרך עצמאית בעולם.

מיוטו מופיע גם במחזמר "פוקימון לייב!", עיבוד לייב אקשן למערך האנימה לאחר הסרט הראשון, שהופק על ידי מרטון פולופ. במחזמר, מיוטו מתמודד עם העתק רובוטי של עצמו, MechaMew2, שנוצר על ידי ג'ובאני ומסוגל ללמוד כל התקפות שישמשו נגדו. עם זאת, לאחר שלמד ערכי חמלה וידידות ממיוטו, ההעתק מורד בג'ובאני ומוביל להרס עצמי. בספיישל טלוויזיה משנת 2006 של פוקימון מופיעה גרסת הולוגרמה של מיוטו, שנוצרה ונשלטת על ידי אנטגוניסט בשם ד"ר יונג. בעזרת הולוגרמה של מיו, אש וחבריו הורסים את ההולוגרמה של מיוטו ומנצחים את יונג.

מיוטו נוסף מופיע בסרט מסדרת האנימה, פוקימון הסרט: ג'נסקט והאגדה שהתעוררה, בו דובב על ידי השחקנית רייקו טקשימה, ובו נועד להגן על אש, אייריס, סיילן ואריק מפני צבא הג'נסקט. מיוטו זה מסוגל להתפתח למגה מיוטו Y, המכונה בסרט "Awakened Form".

Mewtwo, שנוצר על ידי מר פוג'י, מופיע בסדרת האנימה פוקימון מקורות, המבוססת בעיקר על עלילת משחקי הווידאו פוקימון אדום אש וירוק עלה. גיבור הסדרה, רד, מגיע למערת סרולין, ומשתמש במגה צ'ריזארד שהוצג במשחקי פוקימון X ו-Y, לקרב שלו מול מיוטו, ובסופו רד לוכד אותו.

מיוטו השתתף גם בסרט הלייב אקשן משנת 2019, פוקימון: הבלש פיקאצ'ו, וכן בסרט הפוקימון מאותה השנה "פוקימון: מיוטו מכה שנית - התפתחות", גרסה מחודשת לסרט הראשון, שהוקרנה בבכורה ב-12 ביולי 2019.

### בעיבודים מודפסים

מיוטו הופיעה כדמות מרכזית במספר ספרים הקשורים לזיכיון פוקימון, בהם הסיפורים "מיוטו מכה שנית" ו-"מיוטו חוזר", אשר מבוססים על אירועי הסרטים באותם השמות. בדצמבר 1999 פרסם Viz Media את ספר התמונות לילדים "I'm Not Pikachu!: Pokémon Tales Movie Special", בו הוצגו ילדים המחזיקים בתכונותיהן של הדמויות מהסרט, ובהן מיוטו. במאי 2001 הוציאה ויז ספר ילדים שני, "!Meowtwo's Watching You*"*, בו מוצג מיוטו ביישן שמתבונן בהתעניינות בפוקימונים אחרים שמשחקים.

בסדרת המנגה "הרפתקאות פוקימון", צוות רוקט יוצר את מיוטו, אך חלק מה-DNA שלו קיים במנהיג מכון האי סינבר, בליין. בעקבות ה-DNA שהם חולקים, השניים אינם יכולים להיפרד לאורך זמן רב מבלי לחלות. מאוחר יותר, פוקימון אחר, אנטיי, מסוגל לשבור את הקשר בין השניים על ידי הסרת ה-DNA שבזרועו של בליין, ובשלב זה מיוטו עוזב. המצב בסופו של דברמשתנה, ומיוטו עוזר לדמות הראשית של הסדרה, רד, להילחם נגד מנהיג צוות רוקט, ג'ובאני, ודיאוקסיס שלו.

ביקורות
-------

במשחקים מצוין מיוטו בעקביות כאחד האויבים החזקים ביותר, ותואר בפוקימון אדום וכחול כ"פוקימון הטוב ביותר במשחק", כמו גם "אחד מהנדירים ביותר, והכי קשה לתפוס". בעקבות נקודות החוזק המרובות של הדמות והחולשות המעטות שלה, זה שינה את האופן בו שחקנים ארגנו קרבות אחד מול השני, וגרם להם לפתח אסטרטגיות אך ורק כדי להביס את מיוטו שייתכן כי היריב ישלח לקרב, או לאסור את השימוש בו בעת שנלחמו בשחקנים אחרים. הסופרים טרייסי ווסט וקתרין נול כינו את מיוטו כ-"הפוקימון האגדי החמישי הטוב ביותר" ו-"הפוקימון השישי הטוב ביותר בסך הכל".

הספר "*הרפתקאותיו הגלובליות של פיקאצ'ו: עלייתו ונפילתו של פוקימון*" ציין את מיוטו כדמות פופולרי בקרב ילדים גדולים יותר הנוטים להימשך לדמויות "קשוחות או מפחידות"; מיו לעומת זאת תואר כהפך קוטבי, דמות פופולרית בקרב נערות צעירות שנוטים להימשך לדמויות "חמודות". ספרים אחרים, כמו "*מדיה ועולמות של ילדים*", ציינו השוואה דומה, תוך שהם מציינים את מיוטו "אגרסיבי יותר למראה" לעומת מיו והדגיש את חשיבות הניגודיות לילדים.

כביקורת תקשורתית לזיכיון פוקימון, מיוטו הוחווה למפלצת של פרנקנשטיין, כיצור שנולד באופן מלאכותי וחסר שביעות רצון מעובדה זו. מזכירת התאולוגיה של כנסיית אנגליה אן ריצ'רדס תיארה את מיוטו כמייצג "משל על חוסר הכוח של הכוח", ושיבחה את הדמות שהציגה את הערך הנוצרי של הגאולה.

מגזין אנימריקה שיבח את מיוטו כדמות בעלת "עומק פילוסופי", כמו גם כמי ששימשה כ-"יריבה בעלת כוח אינסופי כמעט ורשעות אמיתית" שהייתה חסרה בסדרת האנימה. לוס אנג'לס טיימס ציין את התנהגותו כהומוריסטית ביחס למראה שלו כ"דמות חתולית בהחלט".

דמותו של מיוטו משמשת לסחורה הקשורה לזיכיון פוקימון, הכוללת צעצועים, מברשות שיניים לילדים, ועוד. גם פריטים המשווקים למבוגרים ובהם מופיע מיוטו נמכרו והופצו על ידי נינטנדו, כדוגמת חולצות טריקו. מדינת האי ניואה שחררה מטבע של דולר אחד ובו הדמות כחלק מקידום זיכרון לזיכיון פוקימון, כשמיוטו מצד אחד וסמל האומה מצד שני. מטוס ג'מבו מסוג בואינג 747 של אול ניפון איירווייז מעוטר בציורי הפוקימונים מיוטו ומיו, זה לצד זה, כמחווה לזיכיון פוקימון.

ראו גם
------

* מיו (פוקימון)
* פוקימון: הסרט הראשון

קישורים חיצוניים
----------------

ויקישיתוף מדיה וקבצים בנושא **מיוטו** בוויקישיתוף
* מוזיאון מיוטו, גלריית מיוחדת בנושא הדמות
* מיוטו באתר בולבפדיה
* מיוטו באתר של פוקימון

הערות שוליים
------------

1. ↑  "Jay Goede". Behind the Voice Actors. נבדק ב-2014-11-14.
2. 1 2 3  "Mewtwo Voice Actors". Absolute Anime. נבדק ב-2008-10-21.
3. ↑  Rauzi, Robin (2000-04-06). "Pokemon: The First Movie". *The Baltimore Sun*. אורכב מ-המקור ב-2011-06-04. נבדק ב-2008-10-21.
4. ↑
5. ↑  Stuart Bishop (2003-05-30). "Game Freak on Pokémon!". CVG. אורכב מ-המקור ב-2008-01-16. נבדק ב-2008-02-07.
6. ↑  "Mewtwo".
7. ↑  **Mewtwo:** "Mewtwo...Mewtwo?" / **Dr. Fuji:** "That's you. We created you from what's said to be the rarest Pokémon on Earth." / **Mewtwo:** "Mew...Two. I am the Second of Mew?" Nintendo (1999-09-13). *Sound Picture Box: Mewtwo's Origin*: *Myutsuu No Tanjou: Pocket-Monster Radio Drama* (in Japanese). Catalog# ZMCP-596.
8. ↑  Masakazu, Kubo (April 2000). "Pokemon' wa naze Beikoku de Seiko shita ka". *Ronza*
9. ↑  "Pokemon notes from the developers" (ביפנית). נינטנדו. נבדק ב-2009-06-06.
10. ↑  נינטנדו. "Interview with Tsunekazu Ishihara" (ביפנית). נבדק ב-2009-06-07.
11. ↑  Stack, Peter (1999-11-10). "'Pokémon' Get Stronger, Longer". *San Francisco Chronicle*. נבדק ב-2008-06-11.
12. ↑  *Mewtwo* (VHS) (ביפנית). Japan: メディアファクトリー. בדצמבר 1999. ASIN B00005HBUW. `{{cite AV media}}`:  (עזרה) **Mewtwo**: "私は自分自身のルールを決めている。" / **Misty**: "その声！" / **Brock**: "テレパシー！"
13. ↑  **Computer:** "Mewtwo's life responses have diminished." / **Doctor Fuji:** "What have you done?!" / **Researcher:** "Please wait! Mewtwo is..." / **Doctor Fuji:** "What?" / **Computer:** "Mewtwo's life responses are back. Mewtwo is regenerating itself now." Nintendo (1999-09-13). *Sound Picture Box: Mewtwo's Origin*: *Myutsuu No Tanjou: Pocket-Monster Radio Drama* (in Japanese). Catalog# ZMCP-596.
14. ↑  Director: Kunihiko Yuyama (10 בנובמבר 1999). *Mewtwo Strikes Back* (Motion picture). OLM, Inc. `{{cite AV media}}`:  (עזרה) **Mewtwo**: "Who am I and why am I here? I just appeared here. I haven't even been born to this world yet. Who am I?"
15. ↑  "WEB Animation Magazine: 第183回　『ミュウツーの逆襲』疲れました。" (ביפנית). STYLE CO,.LTD. נבדק ב-29 בספטמבר 2017. `{{cite web}}`:  (עזרה)
16. ↑  Rich, Jason (1999). *Pokémon: Pathways to Adventure*. Sybex. p. 101. ISBN 978-0-7821-2503-0.
17. ↑  Nintendo staff (2004). *Pokémon Leafgreen Version, Firered Version the Official Nintendo Player's Guide*. נינטנדו. ISBN 978-1-930206-50-2.
18. ↑  "The Legend of Mewtwo Continues". The Pokémon Company International. אורכב מ-המקור ב-2012-03-08. נבדק ב-2012-03-11.
19. ↑  "Mega Pokémon". Pokemonxy.com. נבדק ב-2013-08-09.
20. ↑  "メガミュウツー｜『ポケットモンスター Ｘ』『ポケットモンスター Ｙ』公式サイト". Pokemon.co.jp. נבדק ב-2013-08-09.
21. ↑  Barton, Jeff (2000). *Pokémon Stadium: Prima's Official Strategy Guide*. Prima Games. p. 73. ISBN 978-0-7615-2278-2.
22. ↑  極めれば達人になれるニャー! (ביפנית). נינטנדו. נבדק ב-2009-06-06.
23. ↑  Staff. "Mewtwo Biography". *IGN*. IGN Entertainment. אורכב מ-המקור ב-2013-01-26. נבדק ב-2009-09-26.
24. ↑  Staff (2006). *Pokémon Mystery Dungeon: Blue Rescue Team, Red Rescue Team : The Official Nintendo Player's Guide*. Redmond, Washington: Nintendo of America. ISBN 978-1-59812-010-3.
25. ↑  Staff (באוגוסט 1999). "Pokémon Snap". *Tips & Tricks* (54): 24. `{{cite journal}}`:  (עזרה)
26. ↑  Hooton, Christopher (24 באוקטובר 2014). "Super Smash Bros Wii U gets Mewtwo and 53 other new details". *The Independent*. נבדק ב-27 באוקטובר 2014. `{{cite web}}`:  (עזרה)
27. ↑  pokemon (3 בנובמבר 2015). "Shadow Mewtwo Revealed in Pokkén Tournament!". `{{cite web}}`:  (עזרה)
28. ↑  "Three new Pokemon had been confirmed for Pokken Tournament".
29. ↑  Kim, Matt (12 ביוני 2018). "Super Smash Bros Ultimate on Switch Will Have Every Smash Hero Ever, Release Date Announced". *USGamer*. אורכב מ-המקור ב-2018-06-12. נבדק ב-12 ביוני 2018. That means fan favorite characters like Roy, Mewtwo, and even Snake are back for Super Smash Bros. Ultimate. `{{cite web}}`:  (עזרה)
30. ↑  Sam Byford, I just caught Mewtwo at Japan's Pokémon Go Stadium, The Verge, ‏2017-08-14 (באנגלית)
31. ↑  Mewtwo Coming to Exclusive Raid Battles Soon!, Pokémon GO (באנגלית)
32. ↑  Zeroghan, A comprehensive guide on how to trigger EX Raids, PokemonGOHub, ‏16 בנובמבר 2019
33. ↑
34. ↑
35. ↑  *Mewtwo* (VHS) (ביפנית). Japan: メディアファクトリー. בדצמבר 1999. ASIN B00005HBUW. `{{cite AV media}}`:  (עזרה)
36. ↑  Tobin, Joseph Jay (2004). *Pikachu's Global Adventure: The Rise and Fall of Pokémon*. Duke University Press. p. 39. ISBN 978-0-8223-3287-9.
37. 1 2  Yuyama, Kunihiko (Directors) (בדצמבר 2001). *Pokémon: Mewtwo Returns* (DVD). North America: Warner Home Video. ASIN B00005OW0I. `{{cite AV media}}`:  (עזרה)
38. ↑  Nintendo (1999-09-13). *Sound Picture Box: Mewtwo's Origin*: *Myutsuu No Tanjou: Pocket-Monster Radio Drama* (in Japanese). Catalog# ZMCP-596.
39. ↑  Nintendo. (2006) *Pokémon Live!*. Act 2, Scene 5.
40. ↑  ポケモン映画最新作『神速のゲノセクト ミュウツー覚醒』へと続くオリジナルストーリーが、テレビで放送決定！. *Pokémon* (ביפנית). The Pokémon Company. 15 ביוני 2013. אורכב מ-המקור ב-18 ביוני 2013. נבדק ב-18 בספטמבר 2014. しかも、ミュウツーの覚醒した姿でバトルする圧倒的スピード＆パワーを、どこよりも早く見ることができるぞ!! `{{cite web}}`:  (עזרה)
41. ↑  "Tune in for Pokémon Origins on Pokémon TV!". pokemon.com. 25 בספטמבר 2013. נבדק ב-10 באוקטובר 2013. `{{cite web}}`:  (עזרה)
42. ↑  West, Tracy (1999). *Mewtwo Strikes Back*. Scholastic Corporation. ISBN 978-0-439-13741-6.
43. ↑  *Golden Books' Mewtwo Strikes Back*. Little Golden Books. 1999. ISBN 978-0-307-30403-2.
44. ↑  Howie, Betsy (2002). *Mewtwo Returns*. Scholastic Corporation. ISBN 978-0-439-38564-0.
45. ↑  Wada, Junko (בדצמבר 1999). *I'm Not Pikachu!: Pokémon Tales Movie Special*. Viz Media. ISBN 978-1-56931-422-7. `{{cite book}}`:  (עזרה)
46. ↑  Toda, Akihito (במאי 2001). *Pokémon Tales # 17: Mewtwo's Watching You!*. Viz Media. ISBN 978-1-56931-533-0. `{{cite book}}`:  (עזרה)
47. ↑  Kusaka, Hidenori; Mato (1998). "Chapter 34". ポケットモンスタースペシャル 3 (ביפנית). Shogakukan. ISBN 978-4-09-149333-0.
48. ↑  Kusaka, Hidenori; Yamamoto, Satoshi (2007). "Chapter 284". ポケットモンスタースペシャル 24 (ביפנית). Shogakukan. ISBN 978-4-09-140318-6.
49. ↑  Staff. "Pokémon Blue and Red Guide: #150 Mewtwo". *IGN*. IGN Entertainment. נבדק ב-2008-06-11.
50. ↑  Loe, Casey (1999). *Pokemon Perfect Guide Includes Red-Yellow-Blue*. Versus Books. p. 67. ISBN 978-1-930206-15-1.
51. ↑  Churnin, Nancy (3 באפריל 1999). "Pokémon power - Cartoon and video game from Japan evolve into a hot new toy for U.S. kids". *The Dallas Morning News*. p. 1C. `{{cite news}}`:  (עזרה)
52. ↑  Loe, Casey (1999). *Pokémon Perfect Guide Includes Red-Yellow-Blue*. Versus Books. pp. 136–137. ISBN 978-1-930206-15-1.
53. ↑  Staff. "Pokémon Blue and Red Guide: #115 Parasect". *IGN*. IGN Entertainment. נבדק ב-2008-06-11.
54. ↑  Staff. "Pokémon Blue and Red Guide: #150 Mewtwo". *IGN*. IGN Entertainment. נבדק ב-2009-01-31.
55. ↑  Hjorth, Larissa; David Surman (2009). "9" (PDF). *Gaming Cultures and Place in Asia-Pacific*. Taylor and Francis. ISBN 978-0-415-99627-3. אורכב מ-המקור (PDF) ב-2010-06-20. נבדק ב-2009-06-06.
56. ↑  West, Tracey; Noll, Katherine (2007). *Pokémon Top 10 Handbook*. pp. 37, 77. ISBN 978-0-545-00161-8. נבדק ב-2011-04-30.
57. ↑  Tobin, Joseph Jay (2004). *Pikachu's Global Adventure: The Rise and Fall of Pokémon*. Duke University Press. pp. 180, 283. ISBN 978-0-8223-3287-9.
58. ↑  Götz, Maya; Dafna Lemish; International Communication Association Conference; Amy Aidman; Hyesung Moon (2005). *Media and the Make-believe Worlds of Children: When Harry Potter Meets Pokémon in Disneyland*. Routledge. p. 105. ISBN 978-0-8058-5191-5.
59. ↑  Klein, Andy (2 בדצמבר 1999). "Hokeymon". *Phoenix New Times*. נבדק ב-2009-08-03. `{{cite news}}`:  (עזרה)
60. ↑  Churnin, Nancy (2003-10-29). "They're alive! – Monsters, Pinocchio, robots – we keep trying to bring creatures to life". *The Dallas Morning News*. p. 1E.
61. ↑  Tobin, Joseph Jay (2004). *Pikachu's Global Adventure: The Rise and Fall of Pokémon*. Duke University Press. p. 126. ISBN 978-0-8223-3287-9.
62. ↑  Staff (באוגוסט 2000). "Mewtwo Strikes Back". *Animerica*. Viz Media (93). `{{cite journal}}`:  (עזרה)
63. ↑  Razui, Robin (10 בנובמבר 1999). "Movie Review; All's Not Right in Pokemon World". *Los Angeles Times*. נבדק ב-2009-08-03. `{{cite news}}`:  (עזרה)
64. ↑  "You'll want to try them all.". *British Dental Journal*. **190** (3): 158. 10 בפברואר 2001. doi:10.1038/sj.bdj.4800911. `{{cite journal}}`:  (עזרה)
65. ↑  Staff (באוגוסט 2008). "Ultra geek". *GameAxis Unwired* (59): 83. ISSN 0219-872X. `{{cite journal}}`:  (עזרה)
66. ↑  Krause, Chester L.; Clifford Mishler; Colin R Bruce II (2003). *2004 Standard Catalog of World Coins: 1901–present*. Krause Publications. pp. 1537–1539. ISBN 978-0-87349-593-6.
67. ↑  Spicer, Stuart (2001). *Dream Schemes II: Exotic Airliner Art*. Zenith Imprint. p. 21. ISBN 978-0-7603-1196-7.
68. ↑  Staff. "Design" (ביפנית). All Nippon Airways. נבדק ב-2009-05-13.

| פוקימון |
| --- |
| משחקיות |
| כללי | נינטנדו • Game Freak • חברת פוקימון • סטושי טג'ירי |  |
| משחקים | 

|  |  |
| --- | --- |
| משחקי הסדרה הראשית | אדום וכחול (צהוב) • זהב וכסף • קריסטל • רובי וספיר (ברקת) • יהלום ופנינה (פלטינה) • שחור ולבן (2) • X ו-Y • שמש וירח (אולטרה) • חרב ומגן • שני וארגמן |
| רימייקים | אדום אש וירוק עלה • לב זהב ונשמת כסף • אומגה רובי ואלפא ספיר • בוא נלך, פיקאצ'ו! ובוא נלך, איבי! • יהלום מבריק ופנינה נוצצת |
| משחקי קונסולות וספין אוף | Pokémon Snap •‏ Pokémon XD: Gale of Darkness •‏ Pokémon Battle Revolution •‏ Pokkén Tournament‏ |
| ניידים | פוקימון גו • פוקימון מאסטרס • Pokémon Sleep |
| צינוק מיסתורי | צוות הצלה • שערים לאינסוף • סופר מיסטרי דאנג'ן |
| פוקימון אגדות | אגדות: ארכאוס • אגדות: Z-A |

 |
| סדרת האנימה | 

|  |  |
| --- | --- |
| דמויות | אש קטצ'אם • מיסטי • ברוק • רד |
| פרקים בולטים | פוריגון החייל החשמלי |
| סרטים | 

|  |  |
| --- | --- |
| פוקימון | הסרט הראשון (1) • כוחו של האחד (2) • סודו של האנון (3) • סלבי - קולו של היער (4) • גיבורי פוקימון (5) |
| דור מתקדם | ג'יראצ'י מגשים המשאלות (6) • דיאוקסיס הגורלי (7) • לוקאריו והמסתורין של מיו (8) • ריינג'ר ומקדש הים (9) |
| יהלום ופנינה | עלייתו של דארקראי (10) • גיראטינה ולוחם השמיים (11) • ארקאוס ותכשיט החיים (12) • זורוארק שליט האשליות (13) |
| המשאלות הטובות ביותר | ויקטיני והגיבורים השחור והלבן: זקרום ורשיראם (14) • קיורם נגד חרב הצדק (15) • ג'נסקט והאגדה שהתעוררה (16) |
| XY | דיאנסי וגולם ההרס (17) • הופה והתנגשות העידנים (18) • וולקניון והפלא המכני (19) |
| ציר זמן חלופי | אני בוחר בך! (20) • הכוח של כולנו (21) • סודות הג'ונגל (23) |
| רימייקים | מיוטו מכה שנית - התפתחות (22) |
| לייב אקשן | הבלש פיקאצ'ו |
| ספיישלים | שובו של מיוטו |

 |

 |
| פוקימונים | בלבזאור • צ'רמנדר • צ'ריזארד • סקווירטל • פיקאצ'ו • ג'יגליפאף• דיטו • איבי • סנורלאקס • מיוטו • מיו |
| מוזיקה | "Carry On"‏ • "Electric"‏ • "Celestial" |
| שונות | MissingNo • פוקימון מקורות • העיירה לבנדר • פוקיפארק • MissingNo‏ • Twitch Plays Pokemon |